google/wiki40b huggingface dataset:
Sekstentallsystemet

Sekstentallsystemet, bedre kjent som det heksadesimale tallsystemet, forkortet hex, er et tallsystem med grunntall eller base 16. Navnet «heksadesimal» er en hybrid sammensatt av det greske hexa (έξι (exi)) for «seks» og decimal fra det latinske ordet for «ti».
Tallsystemet har 16 ulike siffer: 0, 1, 2, 3, 4, 5, 6, 7, 8, 9, A, B, C, D, E og F. Det tallsystemet vi bruker til vanlig, kalles titallsystemet eller det desimale system. De heksadesimale sifrene A, B, C, D, E og F representerer titallsystemets verdier 10, 11, 12, 13, 14 og 15.
Når man snakker om tall i ulike tallsystemer, bruker matematikere grunntallet (tallbasen) i senket skrift (subskript) etter tallet. Forrige setning kan da skrives slik: A₁₆ = 10₁₀, B₁₆ = 11₁₀, C₁₆ = 12₁₀, D₁₆ = 13₁₀, E₁₆ = 14₁₀, F₁₆ = 15₁₀. Grunntallet kan eventuelt skrives med bokstaver, på denne formen:  Aₕₑₓ = 10dec.
Det heksadesimale tallsystemet er meget nyttig i arbeid med datamaskiner. Årsaken er at det er  nært forbundet med totallsystemet, bedre kjent som det binære tallsystemet,  som datamaskiner er basert på. Sammenhengen er slik: Siden 16 = 2⁴, kan ethvert firesifret binært tall skrives som et ensifret heksadesimalt tall og omvendt. Fire bit (fire binære siffer) kan altså uttrykkes ved ett enkelt heksadesimalt siffer. (Se tabellen nedenfor.) En byte som består av 8 bit kan da kompakt angis med et tosifret heksadesimalt tall. Dette er en stor fordel for mennesker, som leser for eksempel “B4” mye lettere enn byten “10110100”.

Omregning fra heksadesimalt til desimalt

Vi vet fra vanlig titallsmatematikk at et flersifret tall, for eksempel 273, har følgende betydning:
273₁₀ = 2·10² + 7·10¹ + 3·10⁰ = 200 + 70 + 3
Når man skal regne om (konvertere) et tall fra heksadesimalt til desimalt går man ut fra samme prinsipp:  siffer nr 1 bakfra skal multipliseres med grunntallet i nullte potens (16⁰=1), siffer nr 2 med grunntallet i første potens (16¹=16) osv. Å konvertere det heksadesimale 2D4 til desimalt blir da slik:
2D4₁₆ = (2·16² + 13·16¹ + 4·16⁰)₁₀ = 512₁₀ + 208₁₀ + 4₁₀ = 724₁₀
Gaocheng

Gaocheng (kinesisk: 藁城, pinyin: Gàochéng) er en by på fylkesnivå tilhørende Shijiazhuang i provinsen Hebei i Folkerepublikken Kina. Byen har et areal på 836 km² og en befolkning på 743 000.

Kulturminner

Arkeologene har avdekket tydelige tegn etter Shang-kulturen i området. Taixi-funnstedet (Taixi yizhi, 台西遗址) fra midlere og sen Shang-tid ble i 2006 tilføyd på listen over kulturminner i Folkerepublikken Kina.

Administrative enheter

Storkommunene Lianzhou (廉州镇)、Gangshang (岗上镇)、Nandong (南董镇)、Xing'an (兴安镇)、Nanmeng (南孟镇)、Meihua (梅花镇)、Chang'an (常安镇)、Zengcun (增村镇)、Xiguan (西关镇)、Zhangjiazhuang (张家庄镇)、Jiashizhuang (贾市庄镇)、Qiutou (丘头镇)、Nanying (南营镇)
Kommunen Jiumen for huikineserne (九门回族乡)

Jernbane

Qingdao-Taiyuan høyhastighetstog stanser her på sin vei fra Qingdao til Taiyuan.

Vei

Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Life in the Raw

Innnspillingsfakta

Innspillingen tok til i midten av mai 1933. Ifølge en artikkel i Variety ble noen scener filmet i Hesperia og Lone Pine i California.

Fakta om filmen

I filmens tittelkort står det: «Fox Film presents Zane Grey's Life in the Raw».
Arbeidstitlene til denne filmen var From Missouri og Arizona Wildcat.
Johannesgränd

Johannesgränd er en gate i Gamla stan i Stockholm som går mellom Österlånggatan og Skeppsbron. Parallellgater er i nord Pelikansgränd og Gaffelgränd, og i sør Packhusgränd. Den het fra begynnelsen S:t Johannis gränd. Den lille forandringen av navnet kom til på 1800-tallet. Ifølge et dokument fra 1503 ble den da kalt Sancte johannis grendt.
Gaten er oppkalt etter S:t Johanneskyrkan, en klosterkirke som tilhørte Johanitterordenen, som ble innviet den 14. august 1514 av biskop Otto Svinhufvud fra Västerås. I 1527 ble kirken og tomten overtatt av staten i forbindelse med Gustav Vasas reduktion. Omkring 1533–1534 ble kirken revet.
Der Johannesgränd møter Skeppsbron ligger på nordsiden Hebbeska huset, hvis portal har årstallet 1647 som er byggeåret. På sørsiden finnes Nordström & Thulins hus, oppført i 1790.
Palanga

Sted

Palanga er en ferieby, og elvene Šventoji og Rąžė (samogitisk: Ronžē) renner gjennom området og ut i Østersjøen. Rąžė var tidligere kjent som Alanga og denne ga Palanga sitt navn: Palanga som ordrett betyr på Alanga-elven. Palanga kommune strekker 24 kilometer fra Nemirseta i sør til det latviske grensen i nord. Palanga er inndelt å Nemirseta, Vanagupe, Kunigiškiai, Manciškiai, og Šventoji – fem nærliggende fiskerlandsbyer som ble slått sammen til én by. I den perioden regionen var en del av Keiserriket Tyskland under navnet Memel, var Nemirseta den nordligste landsbyen Øst-Preussen.

Transport

Palanga er veimessig knyttet til Klaipeda og Šiauliai. Det er ingen jernbane til byen (den nærmeste jernbane-tilkoblingen er i Kretinga, hovedstaden i Kretinga kommune). Palanga internasjonale lufthavn er den nest største i Litauen og har rute til Moss, København, Amsterdam, Tallinn og tyske byer.

Steder av interesse

Om sommeren er byen preget av turisme. Byen inneholder et rav-museum og en større botanisk hage.
Palanga har Litauens eldste apotek, etablert på midten av 1800-tallet.
Byen er også hjem til en regional radiostasjon, FM Palanga.
Sædballe

Sædballe er et tettsted i Langeland kommune i Danmark. Før kommunereformen i Danmark i 2006 lå Sædballe i Sydlangeland kommune.
Tettstedet er i en aviskåring regnet som et av de «mest mærkværdige stednavn i Danmark», og veiskilt herfra blir hyppig stjålet.
Andre tettsteder i Danmark som hadde navn flere mente var merkverdige var stedene Bøgballe, Kukkedal og Kåtbæk.

Terminologi

Navnet «balle» kommer av det gammel danske ordet «balgh» som ble brukt om en jevnt stigende forhøyning i terrenget, og «sæd» kommer av det gamle ordet «sæthe».
What's Up

What's Up er et svensk boyband dannet i 2007.
Sandnes stadion

Historie

Sandnes stadions historie begynner med opprettelsen av Sandnes Ulf, den gang kjent som «Sportsklubben Ulf». I klubbens styrereferat fra 15. juni 1911 nevnes det at mangelen på en egen idrettsplass førte til uregelmessige treningstider. Den kommunale idrettsplassen var ubrukelig som fotballbane, og klubben måtte derfor leie ulike jorder fra gårdeiere til å bedrive fotballtrening. I desember 1919 fikk klubben tilbud fra fabrikkeier Nielsen om å leie det som ble kjent som Pilesletta – samme sted hvor Gand videregående skole ligger i dag. Dette var stort sett klubbens hjemmebane i mange år fremover, mens man sparte penger og arbeidet med å få på plass en mer permanent stadion.
I bresjen for dette arbeidet gikk dipl. ing. Jac Petersen, også kjent som «stadionets far». Etter to års bygging kunne endelig Sandnes stadion åpnes sommeren 1927. Søndag 19. juni 1927 ble det arrangert åpningsstevne for byens nye idrettsarena med fotballkamp mellom de to Sandnes-lagene SK Ulf og Frøya, en kamp Ulf forøvrig vant 4–3. Etter hvert kom det både garderober, tribune og flere treningsbaner.
I årenes løp har Sandnes stadion blitt brukt til mye forskjellig og har vært vertskap for arrangementer innen fotball, friidrett, turn, sykling, skøyter, trav og speedway.

Stadion i dag

I 2005 vedtok bystyret i Sandnes kommune å endre navn på anlegget til Sandnes idrettspark, utenom selve hovedbanen, som fortsatt skal være kjent som Sandnes stadion.
Året 2009 og deler av 2010 gjennomgikk Sandnes stadion store oppgraderinger i forbindelse med Adeccoliga-spill for Sandnes Ulf og NM i friidrett som ble arrangert i 2010. Sandnes Ulfs opprykk til Tippeligaen i 2011 medførte flere oppgraderinger, deriblant utvidelse av publikumskapasiteten og et nytt mediehus midt på den gamle tribunen. Stadionet fremstår i dag som et moderne multifunksjonsanlegg med godkjente flomlys, åtte løpebaner, VIP-lokaler og over 4 100 sitteplasser.
Sandnes Ulf planlegger bygging av en ny stadion, ØsterHus Arena, like ved den eksisterende stadion. Kapasiteten vil bli ca. 7.500 sitteplasser.
Freddy Koch

Biografi

Han var utdannet ved Det Kongelige Teaters elevskole og seinere engasjert ved diverse privatteatre.
Koch var i mange år tilknyttet Folketeatret, hvor han også arbeidet som sceneinstruktør.
Fra 1971 var han rektor ved Aarhus Teaterskole og siden på Aalborg Teater.
Delicias (kommune)

Klima

Temperaturen kan variere mellom 38°C og –8°C.
Avgjørende seier

En avgjørende seier er en udiskutabel militær seier i et slag som avgjør eller i vesentlig grad påvirker det endelige resultatet av en konflikt. Begrepet brukes også i andre sammenhenger, for eksempel innen sport. I Defining and Achieving Decisive Victory defineres en operativ avgjørende seier som «en seier som bestemmer utfallet av en kampanje, men ikke nødvendigvis utfallet av krigen som helhet». Et avgjørende tap refererer til det samme, men det brukes om den beseirede parten.

Eksempler

For eksempel betraktes slaget ved Midway som «avgjørende» fordi det representerte et maktskifte i stillehavskampanjen som Japan ikke var i stand til å snu, til tross for at Stillehavskrigen endte mer enn tre år senere.
Begrepet har også blitt brukt til å beskrive seire der den fremherskende parten overveldet den tapende partens fullstendig. For eksempel blir angrepet på Pearl Harbor enkelte ganger beskrevet som en avgjørende seier for japanerne, selv om det ikke bestemte det endelige utfallet av krigen i Stillehavet.
Energioperatør

Energioperatør er en person som arbeider med drift og vedlikehold av anlegg for produksjon og distribusjon av elektrisk energi. Det gjelder både kraftverk, fordelingsstasjoner og linjenett og kan gjelde både reparasjoner, overvåking og styring.
Yrket krever god kunnskap om mekanikk så vel som elektronikk, og utdanning fram til fagbrev tar fire til fem år.
IPTV

IPTV, en forkortelse for Internet Protocol Television, er et system hvor man sender og mottar TV over et kvalitetssikret datanett, normalt et fibernett eller DSL og med bruk av transportprotokollen Internet Protocol (IP). Dette krever stor båndbredde - for å unngå forsinkelser eller forstyrrelser på bilde og lyd, bør gjerne båndbredden være minst 8-12 Mbps nedstrøm. Sendingene er 100 % digitale, og IPTV er derfor digital-TV. Siden en må anta at mange ser på samme TV-kanal, distribueres sendingene som en IP-multicast (én til mange)-signalstrøm. IPTV krever som regel en egen dekoder fra leverandøren.

Praksis

IPTV sier ingenting om hva slags type skjerm/teknologi som skal være på TV-en, kun at den får signalene inn i transportformatet IP. IP-nettverk har kapasitet til å frakte både SD (standard definition) og HD (high definition)-signaler, og er derfor en konkurrent til både bakkenett, sattelitt- og kabel-tv, andre fordeler er at man slipper å montere sendere (antenne, sattelitt) utendørs.
Filip Bradarić

Landslaget

Han ble tatt ut i Kroatias tropp til VM i fotball 2018 i Russland.
Hoplolontha

Utbredelse

Slekten er utbredt i Indokina.
Libya under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Greg Nixon

Karriere

Nixon spilte opprinnelig amerikansk fotball, men markerte seg allerede i 2007, hans debutsesong på friidrettsbanen, da han vant gull på 400 meter ved USA-mesterskapet innendørs med ny personlig rekord på 46,75. Like bra gikk det ikke utendørs, her kom han på 6.-plass i semifinalen, og nådde ikke finalen. I juli deltok han også på det amerikanske stafettlaget som fikk sølv ved Panamerikanske leker, bak Bahamas. De andre på laget var Jamaal Torrance, Laron Bennett og David Neville.
I 2008-sesongen vant han sitt første VM-gull. Sammen med James Davis, Jamaal Torrance og Kelly Willie var han med og vinne gull på 4 x 400 m stafett ved VM i friidrett innendørs 2008. Han deltok også individuelt, men ble slått ut i kvalifiseringsheatet. Ved OL-kvalifiseringen i juni kom han på 7.-plass i semifinalen, med tiden 45,64, etter at han hade løpt på 45,20 i kvalifiseringsheatet. Dette var også ny personlig rekord. 
Ved VM i friidrett innendørs 2010 vant han igjen gull på 4 x 400 meter stafett, denne gang sammen Jamaal Torrance, Tavaris Tate og Bershawn Jackson.
Ved Diamond League-stevnet i Shanghai i mai 2011 kom han på andreplass på 400 meter, med tiden 45,40, kun slått av Calvin Smith.
Nederlandsk grammatikk

Denne artikkelen gir en kort oversikt over det 
nederlandske språkets grammatikk.

Verb

Som andre germanske språk har nederlandsk regelmessige og uregelmessige verb. Dessuten kan nederlandsk verb være sterke eller svake.

Bøyninger

Bøyninger brukes ikke mye i det nederlandske språket. De viktigste er substantivenes flertalls- og diminutivsform. Bøyninger inntreffer dermed hovedsakelig ved bruk av adjektiver eller substantiver.
Sveriges politiske system

Sverige har siden 1920-tallet vært et parlamentarisk og representativt demokrati med forholdstallsvalg. Utøvende makt ligger hos landets regjering, med statsministeren i spissen. Den lovgivende makta ligger både hos regjeringa og Riksdagen. Den dømmende makta er uavhengig av utøvende og lovgivende makt. 
Sverige er en enhetsstat, administrativt oppdelt i 21 len og med om lag 290 kommuner. Sverige er medlem av EU.

Konstitusjonen

Sveriges konstitusjon bygger på flere kilder; regjeringsformen, tronfølgeordninga, en lov om pressefrihet, samt en lov om ytringsfrihet.

Statsoverhode

Sverige er et konstitusjonelt monarki. Siden 1973 har kong Carl XVI Gustav vært statsoverhode. Kongetittelen går i arv i henhold til tronfølgeordninga. Kongen har imidlertid kun en seremoniell rolle i Sverige og har ikke lenger noen egentlig makt.

Sveriges regjering

Utøvende makt ligger hos regjeringa, med statsministeren i spissen. Regjeringa har etter 1945 hatt mellom 16 og 22 statsråder. Statsministeren blir utpekt av Riksdagens talman og deretter bekrefta av Riksdagen. Statsministeren utnevner deretter statsrådene som har ansvar for ulike departementer. Monarken spiller ingen rolle i denne prosessen.

Riksdagen

Riksdagen har ett kammer med 349 medlemmer, direkte valgt ved forholdstallsvalg hvert fjerde år. Regjeringa står ansvarlig ovenfor Riksdagen. Lovforslag kan framlegges av regjeringa eller av Riksdagens representanter. Riksdagens arbeide ledes av en talman. 
Representantene velges på partilister med utgangspunkt i 29 valgkretser ut fra St. Laguës metode med 1,2 som første delingstall og en nasjonal sperregrense på 4 prosent. I 1998 blei det innført preferansevalg der velgerne kunne gi en stemme til enkeltkandidater. For å få virkning måtte imidlertid en viss andel av velgerne gi personstemmer til samme kandidat. Denne andelen ble først satt til minst åtte prosent av partiets velgere, men har senere blitt redusert til minst fem prosent. I praksis har bare noen få kandidater kommet inn i Riksdagen på denne måten siden de fleste kandidatene som får mer personstemmer enn sperregrensene ville blitt valgt uten personstemmer.

Juridisk system

Det juridiske systemet er oppdelt i rettsinstanser som håndhever sivile rettssaker og straffesaker, samt spesialrettsinstanser som har ansvaret for det juridiske forholdet mellom offentligheten og regjeringa eller andre offentlige myndigheter. Sveriges rettssystem er oppdelt i instanser bestående av lokale rettsinstanser (tingsrätter), regionale appellrettsinstanser (hovrätter) og en högsta domstol.
Veltrusy slott

Veltrusy slott (tysk: Weltrus) ligger i landsbyen Veltrusy i Sentralböhmen i Okres Mělník, Tsjekkia. Slottet ble oppført 1716 av Wenzel Graf Chotek von Chotkow. Det ble utvidet og dessuten innvendig dekorert i 1764. Ytterligere utvidelser herunder fløyene til slottet kom i 1804.
Veltrusy slott er omgitt av en stor park og romantiske bygninger i empirestil. Slottets værelser er holdt i rokokko og det finnes utstilling av møbler, bilder, glass- og porselensgjenstander.
Munamizoa

Utseende

Middelsstore, avlange, brunsvarte trebukker med gule flekker på dekkvingene. Antennene er tynne og lengre enn kroppen, i alle fall hos hannene. Pronotum er rundet, betydelig smalere enn de jevnbrede dekkvingene, beina er middels lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Artene er utbredt i Kina (Jilin) og Japan.
V-magasinet

V-magasinet (Vestkantmagasinet) er et norsk reklamefinansiert, fulldistribuert «livsstilsmagasin» som utgis kvartalsvis i Oslo og Bærum i 45 000 eksemplarer. V-magasinet ble utgitt første gang i mai 2008 og utgiver er oi-concept.
FLK «Ronald» (1920)

FLK «Ronald»

A/S Hektor med disponent Nils Bugge mistet begge sine hvalkokerier under første verdenskrig, og FLK «Ronald» (II) ble bygget som erstatning for disse. Hun ble bygget ved Robert Duncan & Co. Ltd. i Port Glasgow i Skottland som en standard tørrlastebåt til en kostnad på 6,5 millioner kroner. Kokeriutrustningen ble installert ved Jarlsø Verft før overleveringen i juli 1920 – som verdens største flytende hvalkokeri og det første som var spesialbygd til formålet.
Fra sesongen 1920/21 til 1930/31 hadde «Ronald» base ved Hektors landstasjon i Whalers Bay på Deceptionøya i Antarktis til tross for at hun var bygget for å kunne operere pelagisk. Etter å ha ligget i opplag i Tønsberg et par sesonger, ble hun benyttet som transportskip for FLK «Hektoria». I 1938 ble kokeriutstyret demontert, og «Ronald» ble satt inn i tankfart. Allerede året etter ble hun solgt til S. Bartz-Johannessen i Bergen (Knarrevik Sildeoljefabrikk) for konvertering til sildeoljefabrikk. I 1940 ble «Ronald» solgt til Compagnie Maritime Belge i Antwerpen mens hun var under ombygging.

DS «Mafuta»

«Mafuta» var under alliert kommando under andre verdenskrig, og ble etter krigen tilbakelevert til de belgiske eierne. I 1948 ble hun så solgt til Jahre-gruppen (Anders Jahre, Svend Foyn Bruun og Anton von der Lippe).

FLK «Jarama»

«Mafuta» ble tilbakestilt til hvalkokeri og omdøpt «Jarama» etter at Jahre-gruppen hadde kjøpt henne i 1948. På folkemunne ble hun kalt «Jahre-mærra». I 1949 ble hun med Spermacet Whaling Co. Ltd. som operatør sendt til Cape Lopez i Gabon sammen med åtte hvalbåter. Fra juni til oktober er fangsten 56 720 fat hvalolje.
Innskjerpede bestemmelser medførte at «Jarama» måtte overføres til fransk flagg for å kunne operere utenfor franske kolonier. Hun ble registrert i Port-Gentil i Gabon, og opereres deretter av Societé Congolaise de Peche de Baleines. Svend Foyn Bruun i Tønsberg var disponent. I 1952 er det slutt med hvalfangst for «Jarama», men hun fortsetter i tankfart. I juni samme år kolliderer hun utenfor Tunis, og tre år senere selges hun til opphugging. 24. oktober 1955 ankommer hun Bremerhaven for hugging hos Eisen und Metall K. G. Lehr & Co.
Albion (Ohio)

Historie

Albion ble oppriinelig kalt Perrysburgh, og ble under det siste navnet etablert i 1830. Et postkontor kalt Albion ble opprettet i 1835, og var i drift til 1903.
Wrexham katedral

Historie

Katedralen ble opprinnelig bygget som en sognekirke i 1857. Arkitekten E.W. Pugin brukte en stil inspirert av 1500-tallets gotiske stil. Kirken erstattet et tidligere kapell som etter hvert fikk for liten kapasitet for den voksende menigheten. Også på midten av 1900-tallet ble anlegget utvidet som følge av vekst i menigheten, gjennom en korsgang og et sidekapell.
Kirken ble en prokatedral (sognekirke som midlertidig gjør tjeneste som katedral) i 1898 da Menevia bispedømme ble opprettet.

Dagens katedral

Wrexham katedral er i dag en klasse Grade ll vernet bygning. Det pågår innsamlingsaksjoner for å skaffe midler til reparasjoner, restaureringer og moderniseringer av bygningen og utstyr. Dette inkluderer blant annet restaurering av katedralens hall, reparasjoner av vinduer og glassmalerier, samt forbedring av katedralens orgel.
Johann Philipp Krieger

Biografi

Som ung studerte han med Johann Drechsel og Gabriel Schütz i Nürnberg og i tenårene var han i nesten fem år elev hos den danske organisten Johann Schröder i København. Mot 1667 fikk han tilbud om stilling som organist i Christiania, men etter ønske fra foreldre tok han ikke jobben.
Etter et opphold i Bayreuth som organist, reiste han i 1673 til Italia der han blant annet studerte med Johann Rosenmüller i Venezia og Bernardo Pasquini i Roma. I 1675 spilte han for keiser Leopold I i Wien og ble adlet av ham. Han ble utnevnt til kammermusiker og organist i Halle i 1677, ble visekapellmester i 1678 og kapellmester da hoffet flyttet til Weissenfels i 1680. Hoffets musikkmiljø ble snart et av Tysklands største.
Krieger førte en nøyaktig loggbok over alt som ble oppført under hans ledelse. Innført i loggen finnes over 2 000 av Kriegers egne kantater, sammen med hundrevis av verker av broren Johann og andre tyske og italienske komponister.
Johann Philipp Krieger var ingen framstående komponist, men bidro med kvalitetsmusikk for sin samtid. Det meste av det han skrev er tapt, og i dag er hans musikk stort sett glemt.
Ivar Vikingsson

Ivar Vikingsson (født ca. 1420, død 3. mai 1490) var en norsk geistlig og statsmann, som var prost ved Mariakirken i Oslo og Norges rikes kansler fra midten av 1400-tallet til 1485, samt medlem av riksrådet. Han var en av de fremste norske rådgiverne for Christian I og kansler i nesten hele hans regjeringstid.
I norsk språkhistorie er han husket som den siste skansen for norsk administrasjonsmål på en tid der kongens kanselli i København ikke lenger brukte norsk. Han var den siste som brukte det gamle norske formelverket i de formelle brev han utstedte og i tråd med gammel norsk forvaltningsskikk daterte han brevene etter kongens styringsår.
Som prost hadde han Husaby prebende ved Mariakirken.
Asgaut

Etymologi

Asgaut har opprinnelse i det norrøne navnet Ásgautr, dannet av áss, «gud», og gautr, «gøter».
Asgut var en gammeldansk form av navnet, og Asgot og Asgut var gammelsvenske former.
Asgaut har gitt opprinnelse til etternavnet Asgautsen.
Arna vidaregåande skule

Annet

Hordaland fylkeskommune har vedtatt at Arna vgs administrativt skal slås sammen med Garnes vidaregåande skule fra 1. august 2016. Garnes tilbyr studieretningene studiespesialisering og medier og kommunikasjon.
Tohuvabohu

Tohuvabohu (hebraisk: תהו־ובהו, tohu-wa-vohu, «øde og tom», «formløs og tom») er et uttrykk som benyttes i skapelsesberetningen i 1. Mosebok i Bibelen, og som i omgangsspråket på en rekke språk betyr noe slikt som «svært kaotisk».
Bibelen begynner med setningen «Bereshith bara elohim et hashamajim v’et ha'arez, v’ha'arez hajtah tohu vavohu ...» (1. Mosebok 1,2: I begynnelsen skapte Gud himmelen og jorden. Jorden var øde og tom, ...). Den riktige utlegning av uttrykket kan ha betydning for spørsmålet om 1. Mosebok gjenspeiler den jødiske og den kristne forestilling om at verden er skapt av Gud fra intet («øde og tom» trekker kanskje i den retning) eller skapt/organisert av en eller flere guder ut av et fullstendig kaos («formløs og tom» trekker kanskje i den retning).
Andre gamle skapelsesberetninger fra Midtøsten, både sumeriske, babylonske og egyptiske, handler om at verden mer organiseres enn skapes, mens jødisk og kristen skapelseslære - som ikke bare støtter seg til 1. Moseboks klart allegoriske beskrivelse - går ut på at Gud skapte alt fra intet.
American Sniper (bok)

Filmatisering

Boken ble i 2014 filmatisert med verdenspremiere i USA 11. november 2014. Filmen ble nominert til 6 Oscar, blant annet beste film.